ΦΥΛΛΟ ΕΡΓΑΣΙΑΣ 1
(μετάφραση)
Δραστηριότητα 1

Διαβάστε προσεκτικά το απόσπασμα από το λόγο του Δημοσθένη.  Θα το βρείτε  στην Πύλη για την Ελληνική Γλώσσα.  

Στη συνέχεια (η 1η και 2η ομάδα) θα ασχοληθείτε με την παράγραφο 17

α. Εντοπίστε λέξεις που δεν γνωρίζετε και δεν μπορείτε να κατανοήσετε εύκολα από τα συμφραζόμενα. Καταγράψτε ορισμένες από αυτές και συμβουλευτείτε τα λεξικά από την Πύλη για την ελληνική γλώσσα  ή  το ηλεκτρονικό σας βιβλίο.

β. Χωρίστε το κείμενο σε σύντομες φράσεις με νοηματική ενότητα. Στη συνέχεια γράψτε/ αντιγράψτε τις φράσεις και προσπαθήστε να τις μεταφράσετε.

Αν απαντήσετε εδώ, στο αρχείο κειμένου, χρησιμοποιήστε το πίνακα που ακολουθεί και στείλτε τα αρχεία με τις απαντήσεις σας στο dialogos2014@gmail.com με όποιον τρόπο θέλετε (ηλεκτρονικό μήνυμα, υπερσύνδεσμο σε αποθηκευτικού νέφος, κλπ).

Αν απαντήσετε στο ψηφιακό περιβάλλον της ιστοσελίδας, γράψτε τη μετάφραση κάτω από κάθε φράση και μέσα σε παρένθεση. Έτσι: 

Ὁρᾶτε δὲ κἀκεῖν’, ὦ ἄνδρες Ἀθηναῖοι,

(Προσέξτε και αυτό, Αθηναίοι)

	Παράγραφος
	Μετάφραση

	Ὁρᾶτε δὲ κἀκεῖν’, ὦ ἄνδρες Ἀθηναῖοι,

συνεχίστε...


	Προσέξτε και αυτό, Αθηναίοι

συνεχίστε...


Δραστηριότητα 2

α. Να δείτε τη μετάφραση μιας άλλης ομάδας (στο ψηφιακό περιβάλλον των απαντήσεων) και να τη συγκρίνετε με τη δική σας. 

Γράψτε σε νέο σχόλιο/ απάντηση τις πιθανές διαφορές που εντοπίσατε. 

β. Δείτε τις παράλληλες μεταφράσεις του αποσπάσματος στην Πύλη για την ελληνική γλώσσα. 

Γράψτε σε νέο σχόλιο/ απάντηση σε ποια σημεία έχουν διαφορές από τη δική σας (συντακτική ανάλυση μετοχής,  μετάφραση χρόνου, υποκείμενο απαρεμφάτου ή μετοχής); 

